
Dylid darllen y canllawiau hyn ochr yn ochr â Pholisi E-Gyflwyno'r Brifysgol. 
[bookmark: _Toc232514450]Sut mae creu man cyflwyno aseiniadau gan ddefnyddio Blackboard Assignment a Turnitin?
Gweler y dudalen Creu Aseiniad Blackboard i gael manylion ar gyfer gosod eich aseiniad. 
Dylai'r gosodiadau canlynol gael eu defnyddio yn PA: 
· O dan Manylion a Gwybodaeth, 
· Rhowch y dyddiad a'r amser cyflwyno (Gweler Polisi E-gyflwyno PA pwyntiau 4.2 a 4.3 ar gyfer canllawiau ar bennu dyddiadau cyflwyno)
· Gadewch y blychau eraill heb eu ticio
· Noder, os ydych yn gosod Amodau Rhyddhau, dylai'r dyddiad ‘ar gael tan’ fod o leiaf 1 munud ar ôl y dyddiad cyflwyno
· O dan Marcio a Chyflwyniadau
· Ymdrechion a ganiateir – Anghyfyngedig 
· Ymdrechion i farcio – Ymgais olaf
· Marcio gan ddefnyddio – Canran
· Pwyntiau uchaf – 100
· Marcio dienw – ticiwch y blwch wrth ymyl Cuddio enwau myfyrwyr

· O dan Offer Ychwanegol
· Adroddiad Gwreiddioldeb – cliciwch ar Galluogi Turnitin
· Cliciwch ar y groes wrth ymyl Galluogi Turnitin i droi Turnitin ymlaen
· Adroddiad Tebygrwydd: Caniatáu i fyfyrwyr weld adroddiad ar ôl cyflwyno
· Gellir dod o hyd i wybodaeth am osodiadau eraill yng Nghanllaw Turnitin PA
Mae canllawiau hefyd ar gael yn https://guides.turnitin.com/hc/en-us/articles/24007741812493-Creating-an-assignment-with-the-Blackboard-Ultra-Assignment-integration 
[bookmark: _Toc232514451]Sut ydw i'n marcio aseiniadau yn Blackboard Assignment?
Gweler y dudalen Aseinio Graddau isod am fanylion ynghylch sut i:

· Gael mynediad at aseiniadau y mae angen eu marcio
· Ychwanegu’r radd derfynol a'r adborth
· Ychwanegu sylwadau ac anodiadau mewn testun
Yn ddiofyn, mae sylwadau marcio yn Blackboard Assignment yn cynnwys enw'r aelod o staff sy’n marcio. Os nad yw hyn yn briodol ar gyfer eich marcio, gallwch eu gwneud yn ddienw.
Pan fyddwch chi'n creu sylw, cliciwch ar yr eicon marcio dienw
[image: Screenshot of the Blackboard Assignment comment box with the anonymous comment icon highlighted]
Gallwch olygu sylwadau presennol i'w gwneud yn ddienw trwy glicio ar y sylw.  Cliciwch ar y tri dot yng nghornel dde uchaf y sylw a chliciwch ar Anonymous.
[image: ]
[bookmark: _Toc232514452]Gweld Adroddiad Gwreiddioldeb Turnitin
I weld Adroddiad Gwreiddioldeb Turnitin, cliciwch ar y ganran gyfatebiaeth yng nghornel dde uchaf y sgrin:
[image: Canran cyfatebiaeth Turnitin mewn eicon siâp hirgrwn yng nghornel dde uchaf y sgrin. Mae'r enghraifft hon yn wyrdd ac yn dweud "12% Match"]
Bydd yr adroddiad yn agor mewn ffenestr bori newydd. Mae'r adroddiad yn defnyddio'r arddull Adroddiad Tebygrwydd newydd sy'n edrych ychydig yn wahanol i'r wedd Turnitin safonol. Gallwch ddod o hyd i wybodaeth am y wedd newydd ar y daflen gymorth Turnitin. 
Mae gwybodaeth am ddehongli'r Adroddiad Gwreiddioldeb ar gael yn ein Canllaw Turnitin. 

[bookmark: _Toc232514453]Sut mae rhyddhau marciau ac adborth i fyfyrwyr
I ryddhau marciau ac adborth i'r myfyrwyr, rhaid i chi bostio'r marciau. Ni ryddheir marciau yn awtomatig gan Blackboard Assignment. 
Gallwch wneud hyn naill ai o'r Llyfr Graddau neu'r dudalen raddio ar gyfer yr aseiniad. Am fwy o wybodaeth gweler yr wybodaeth am bostio graddau ar dudalen graddio Blackboard. 

[bookmark: _Toc232514454]Sut mae myfyrwyr yn gweld eu marciau a'u hadborth?
Mae gwybodaeth i fyfyrwyr am weld marciau ac adborth ar gael ar y dudalen Graddau Aseiniadau.

